文章高摘汉唐艳,骚雅浓薰李杜香。水际竹边　闲适　处,更无尘事只清凉。　见率野人成七老,野人唯解野疏狂。编排每日清吟苦,趁辩递年　闲适　忙。夏末喜尝新酒味,春初爱嗅早梅香。问君何故须如此,不奈心头一点凉。　春看洛城花,秋玩天津月。夏披嵩岑风,冬赏龙山雪。　为士幸而居盛世,住家况复在中都。虚名浮利非我有,绿水青山何处无。选胜直宜寻美景,命俦须是择吾徒。乐闲本属闲人事,又与偷闲事更殊。　六尺眼前安乐身,四时争忍负佳辰。温凉气候二八月,道义宾朋三五人。量力杯盘随草具,开怀语笑任天真。劝君似此清闲事,虽老何须更厌频。　莫将真气助忧伤,愤死英豪世更长。陌上虽多马跳躣,天边亦有凤翱翔。